Øvelse 3: Om at bruge metaforer
Drejebog til facilitator.

Formål med øvelsen: Øvelsen giver rådgiverne inspiration til, hvordan de kan formulere temaer og problematikker, som er relevante for jeres rådgivning, i et let forståeligt billedsprog.

|  |  |  |  |
| --- | --- | --- | --- |
| **Klokken** | **Tid** | **Indhold** | **Forberedelse** |
|  | 5 min. | **Introduktion til øvelsen:**Beskriv, at formålet med øvelsen er at give inspiration til, hvordan rådgiverne kan formulere temaer og problematikker, som de tit bruger i rådgivningen, i et let forståeligt billedsprog. At bruge billeder eller metaforer for særlige problemstillinger, temaer eller begreber, kan være en måde at gøre det lettere for rådgiverne at forklare og lettere for brugerne at forstå noget, som ellers kan være komplekst. Vis rådgiverne PowerPoint-slide med eksempler på billedsprog til inspiration. | Klargør projektor, så du kan vise PowerPoint-slide.  |
|  | 10 min. | **Individuel refleksion:**Bed rådgiverne bruge 10 minutter på at komme i tanke om problematikker, temaer eller begreber, som de ofte taler om i deres rådgivning. Og bed dem tænke på, om de har fundet eller kan finde nogle gode billeder at beskrive dem med?Forklar, at rådgiverne skal skrive deres problematikker, temaer eller begreber samt de billeder, de bruger til at beskrive dem, på et stykke papir. De skal skrive et billede på hvert papir og skrive, så andre kan læse og forstå teksten. Det skal nemlig hænges op på væggen efterfølgende. | Læg fem stykker papir klar til alle rådgivere ved deres pladser. |
|  | 15 min. | **Opsamling i plenum:**Bed rådgiverne sætte deres billeder op på væggen med ”abesnot” og giv dem 10 minutter til at kigge på og lade sig inspirere af hinandens billedsprog. | Sørg for at have en væg, hvor I kan sætte papirerne op. Læg ”abesnot” klar til rådgiverne. |